Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatamata saadet "Gloryline"!
Mina olen Glory Backman
ja täna tahan rääkida sulle Pühast Vaimust ja Jumala armust.
Mõlemad neist on ülimalt olulised me elu jaoks.
Teadsid sa, et 2. Korintlastele 13:13 ütleb Paulus järgmist,
kui lõpetab oma kirja Korintose kogudusele:
"Issanda Jeesuse Kristuse arm,
Jumala armastus
ja Püha Vaimu osadus olgu teie kõikidega!"
Rääkisin oma eelmises saates Pühast Vaimust
ja sellest, kui oluline see on, et Püha Vaim elaks me sees.
Nagu seegi, et suudaksime eristada Püha Vaimu tööd ja mõju enda sees.
Püha Vaim kirgastab meile pidevalt Kristust
ja tunnistab ühes meie vaimuga,
et Jeesus on see sama eile, täna ja igavesti.
Püha Vaim annab meile ka väge Jeesuse Kristuse nimel.
Meis elab see ülimalt suur aare -
üks Isik Jumala pühast kolmainsusest ehk Püha Vaim.
See aare, mis on meis kui saviastjates nagu Piibel seda ütleb -
me peame kandma väga head hoolt selle aarde eest,
tehes seda läbi selle, et järgime alati Püha Vaimu juhtimist
ja peame tõeks seda, mida Ta meile ütleb ning kuulutab.
Mitte vaid meile isiklikult,
aga kui Ta kuulutab ka teiste kaudu me ellu.
Piiblis on öeldud,
et Jumal ilmutas Iisraeli rahvale oma väge,
aga Moosesele oma teed.
Nii on ülimalt oluline, et me tunneksime Jumala teid.
Me teame, et Jeesus on tee, tõde ja elu
ja Püha Vaim juhibki meid sellele teele,
et me ei teeks mingeid vigu ega valesid otsuseid.
Püha Vaim tahab juhtida meid alati õiges suunas,
et langetaksime Jumalale meelepäraseid otsuseid.
Tahan julgustada sind seoses Püha Vaimuga
hindama Tema ligiolu sinus ja austama Teda.
Teeni Jumalat Püha Vaimu juhtimisel ja mõjutuste kaudu.
Isegi, kui see läheks vastuollu inimeste meeldimiste ja arvamustega,
mis tavaliselt lähebki.
Kuid sellest hoolimata jookse sina võidukalt oma rada,
sest võitjad saavad ka oma tasu.
Jeesuses Kristuses oled sa juba võitja,
kui sa järgid Püha Vaimu juhtimist
ja mitte oma lihalikku loomust nagu Piiblis öeldakse.
Sel ajal, kui langetad oma otsuseid Püha Vaimu juhtimisel ja mõjutusel,
pole su elu kuidagi tühja elatud või tühine,
vaid su elu on huvitav
ja sa saad Jumalalt jätkuvalt uusi väljakutseid.
Jumal annab sulle alati uusi ülesandeid ja projekte,
juhtides sind alati võitude sisse Jeesuses Kristuses.
Sellest räägib ka mu viimane raamat "Elu Jumala imedes".
Seal on juttu sellest,
kuidas Jumal on mind kõnetanud ja mõjutanud
ja ma olen tegutsenud nõnda
nagu inimesed Heebrea kirja 11. peatükis.
Nad kuulsid sõna Jumalalt ja läksid ning tegutsesid selle põhjal,
saavutades seeläbi ka püsivat vilja.
Ja selles ju ongi kogu me elu küsimus -
see, et järgiksime Issandat.
Et vaid Tema ei peaks jahtima meid, vaid meie järgneme ka Talle.
Ta teab meist kõike ja võib teha me elude kaudu kõike,
kui vaid alistume Talle.
Nii et, kui Püha Vaim elab meis,
peavad Ta mõjutused nii sinus kui minus olema ilmselged.
Ilmselged.
Ta mõjutused peavad tulema meist esile
mitte vaid me sõnade kaudu
ja mitte vaid Jumala kirjapandud Sõna kaudu,
aga elava sõnana ehk rhema-sõnana ja Jumala väeavaldustena.
Mitte vaid haigete tervendamiste kaudu,
aga ka vaimude eristamise kaudu
ja prohvetliku kõnelemise kaudu.
Kogu üleloomuliku maailma kaudu,
kuhu kuulub erinevaid imesid ja tunnustähti.
Asju, millest Piibelgi meile räägib.
Nii peamegi peegeldama neid Püha Vaimu mõjutusi.
Nagu juba varem olen öelnud - Jumal armastab meid kõiki võrdselt.
Selles osas oleme me kõik võrdsel pulgal.
Samas aga pole mitte kõik Jumala jaoks võrdselt olulised.
Miks?
Sest me ise saame valida, kui olulised me Talle oleme
vastavalt oma sõnakuulelikkusele, innukusele, puhtale südamele
ja avatud meelele.
Kõik need asjad muudavad meid Jumala jaoks olulisemaks kui teisi.
Mõtleme korra Maarja ja Marta peale.
Jeesus oli neil külas
ja Maarja istus Ta jalge ette maha, et võtta kuulda Ta õpetust.
Samal ajal, kui Marta muudkui sahmis ringi.
Kui siis Marta tuli Jeesusele kurtma,
et too saadaks Maarja talle appi ega istuks seal niisama,
siis Jeesus ütles: "Marta, Marta, sa muretsed nii paljude asjade pärast,
samas kui tarvis läheb vaid nii vähe.
Maarja on valinud selle hea osa, mida temalt ei võeta ära."
Maarja valis ja nõnda on ka meil oma valik.
Jumal on valinud meid oma teenistusse.
Jeesus ütles, et mitte meie ei valinud Teda,
vaid Tema valis meid,
et me läheksime ja kannaksime palju, palju head vilja
ja me vili jääks.
See on meie valik.
Jumal ütleb: "Siin on mu tahe su elu jaoks."
Ja kui Püha Vaim meid siis selles osas õhutab,
pole muud kui vaid seda ka täita.
Kohe seda täitma!
On selleks siis andmine, kõnelemine, kuhugi minemine
või mis iganes muud.
Mis iganes see ka poleks - kellegi kodu koristamine
või mis iganes muud.
Mis iganes see ka poleks.
Mis iganes see ka poleks, peame tegutsema!
Peame oma mõtetes ja südames olema valmis kiiresti tegutsema
ja mitte venitama ega viivitama.
Peame haarama kiiresti härjal sarvist ja tegutsema.
Täna hommikul siia sõites meenus mulle üks laul:
"Väike ratas pöörleb, lapsed sellel keerlevad.
Üksteist tervitavad nad, ratta seisma jätavad."
Mõtlesin, et see on pisut justkui koguduse laul,
et muudkui pööreldakse ratta peal ja tervitatakse üksteist,
kuniks ratas jääb seisma.
Kuid välja kuulutama, tunnistama, aitama, nõu andma,
jugustama, lohutama, haigeid vaatama jne. ei lähe keegi.
Rääkimata sellest, et viia välja Jumala Sõna -
tõeliselt head sõnumit, mida kaasaja kristlased omavad.
Meil on see hea sõnum ja me peame seda jagama.
Praegu, mil seda saadet salvestame, on detsembri ehk jõulukuu algus.
Poodides ringi vaadates on näha, et kõik rõõmustavad ja tähistavad,
ostes kokku suurel hulgal kingitusi.
Aga mida me tähistame? Mille üle me rõõmustame?
Kes on nende pühade keskpunkt ja kus me Teda enda ümber näeme?
Me näeme vaid päkapikke ja jõuluvanasid.
Me rahvas on nii kaugel Jumalast,
et jõulukaartidel ja reklaamideski näeb vaid päkapikke ja jõuluvanasid.
Kuskil pole näha Jeesuse sõime või Idamaa tarku,
kes läksid tähe juhtimisel Petlemma Jeesust kummardama.
Ei näe ka karjaseid väljal.
Selliseid jõulukaarte pole enam kuskil!
Antikristuse vaim tegutseb võimsalt me rahva keskel,
samas, kui sinu huulilt võiks kosta tõe- ja rõõmusõnum.
Rõõmusõnum!
Inglid rõõmustavad juba ainuüksi ühe patuse pöördumisest;
sellest, kui inimene parandab meelt.
Meeleparandus aga tähendab meele muutust
ja see võib toimuda mitmel eritasemel.
Nii saame me Jumala lapseks ja oleme sõnakuulelikud Talle.
Kui me saame Jumala lapseks ja Püha Vaim tuleb meisse elama,
peame kuulutama teistelegi andestuse võimalusest
ja sellest, et see kõik käib vaid armu läbi.
"Jeesuse Kristuse arm olgu teie kõigiga!"
Sama tervitus on olemas ka Piibli viimase peatüki viimases salmis
kus on öeldud:
"Issanda Jeesuse arm olgu kõikidega! Aamen."
Meie oleme selle armu- ja armastuse sõnumi kuulutajad,
kus iganes me ka ei käiks.
Seetõttu peame palvetama vaimus ja olema vaimsed inimesed.
Kui oled oma töökohas,
siis seal pole igakord võimalik rääkida Jeesusest.
Kuid lase Tema armastusel voolata läbi enda.
Sa oled Kristuse lõhnaks seal paigas.
Halleluuja!
Nii võid sa oma sisimas paluda keeltes oma tööpaigaski.
Mõeldes sellele, kui palju oleme Jumalalt armu saanud,
siis kui me anname end täiesti üle selle armu võimusesse
ja alistume sellele,
siis mõtle vaid, kui palju imelisi asju suudaksime me korda saata!
Meis on erinevad armuannid, meil on Kristuse nimi,
meil on Jumala Sõna.
Ehk siis, me ei pea püüdma iseeneses
olla täiuslikud Jumala ja inimeste jaoks,
enne, kui saaksime selle hea sõnumiga välja minna.
Kui Jeesus kohtus kaevul ühe naisega,
kes tuli keskpäeva kuumuses sealt vett võtma,
siis Jeesus ütles sellele naisele: "Sul on olnud viis meest
ja see mees, kes sul praegu on, pole tegelikult sinu oma."
Tänu sellele sõnale läks naine tagasi oma kodulinna
ja rääkis seal kõigile, et ta kohtas Messiat.
Ja kogu rahvas läks Jeesuse juurde Teda kuulama.
Iga inimese tunnistus on oluline.
Võta inimesi kaasa vaimulikele teenistustele.
Käi ise palvekoosolekutel.
Ja kui seal on vähe selline uia-muia olemine
ja seal ei palvetata nii nagu tegelikult peaks, siis...
Mõtle korra Jeesuse või apostlite palvetamisele.
Seal ei oldud vagusi ega pomisetud vaikselt omaette,
vaid nad palusid ikka täiega ja kõval häälel.
Jeesusegi kohta on öeldud,
et Ta palvetas võimsalt ja kõva häälega.
Eelijagi palvetas seitse korda, isegi, et oli saanud Jumalalt tõotuse.
Palve muudab tulevikku. Nii on.
Käsuseadus tuli Moosese kaudu,
stiilis: "Kui teed nii, nii ja nii, siis oled Jumalale vastuvõetav."
Arm ja tõde tulid aga Jeesuse kaudu,
mistõttu Jumal võtab su vastu just sellisena nagu sa oled.
Samas ära unusta seda, mida Maarja Jeesuse jalge ees tegi.
Kuula Ta õpetusi, mis on kirjas Piiblis.
Püha Vaim on su kodune õpetaja.
Annan sulle siinkohal väikese vihje.
Või tegelikult ei anna ka - leia see ise üles!
Ei anna ega ütlegi seda välja. Vabandust!
Kuid mõelda vaid, kuidas Jumala arm tuleb su elus igapäevaselt esile.
Kuidas Ta arm tuleb me elus esile igal hetkel.
Jumal annab meile armu armu peale.
Mäletan seda aega enne seda, kui ma Matsiga abiellusin.
See oli nädal enne seda, kui me käima hakkasime.
Jumal oli näidanud mulle,
et ma abiellun Mats Johannes Backmaniga.
Et ma abiellun temaga ja me saame ühe poja.
Magasin öösel, kui ingel ilmus mu voodi veerele
ja kõnetas mu vaimu,
öeldes: "Kõik on armust, ainult armust ja ei millestki muust, kui vaid armust."
Ta mainis kolmel korral sõna "arm".
Ja nii ongi.
Nii ongi.
Jumala valik on ainuüksi armust.
Ta ei vali sind selle põhjal,
kas oled lõpetanud teoloogilise seminari
ja kas kannad teoloogilise doktori kaabut.
Jumala jaoks pole sel mingit tähtsust.
Küll aga on tähtis see,
et oleksid näljane ja janune Tema järele
ning otsustaksid alati ja kõiges teha nii nagu Ta Vaim sulle ütleb.
Kui lased end Pühal Vaimul mõjutada,
saad olla õnnistuseks tuhandetele ja miljonitele inimestele.
Sest meid on juba õnnistatud
kõigi taevalike õnnistustega Jeesuses Kristuses.
Kas pole mitte võimas?
Lisaks on meid asetatud istuma ja valitsema koos Temaga
taevastes paikades.
Kas pole mitte imeline?
Inglitel pole sellist võimu nagu meil
ja Püha Vaim on koos meiega igavesti.
Seetõttu ongi nii oluline, et õpiksid tundma Püha Vaimu,
kes elab sinu sees ja avaldab oma mõju.
Keegi võib nüüd öelda: "Aga ma ei kuule Püha Vaimu häält.
Ma ei kuule seda."
Küll sa kuuled.
Jeesus ütles:
"Mu lambad kuulevad mu häält ja järgnevad mulle."
Kuigi vahel on tõesti tunne,
et osa inimesi on vaimsetes asjades nii pimedad ja kurdid,
et teevad täitsa arulagedaid asju.
Ja kui keegi ütleb neile, et mõni asi pole Pühast Vaimust,
siis nad ei usugi sellesse ja ütlevad:
"Jumal õnnistab mind uue abikaasaga!"
Ja siis läheb 6 kuud mööda ning nad on jälle lahus.
No nii need asjad ikka küll ei käi!
Kõnelen praegu prohvetlikult kellelegi:
ära astu ühtegi suhtesse, kui see pole Jumalast!
Kui see pole Jumalast!
Tõsiselt!
Hoia täiega eemale ja kaugele sellest loost!
Jeesus ütles: "Vaim on valmis ja hoiab Jumala poole,
aga liha on nõder."
Nii et, hoia eemale sellisest seltskonnast,
mille osas su lihalik loomus on nõrk!
Jah, Paulus ütles küll,
et seal, kus tema on nõrk, seal on Issand võimas ja tugev temas.
Ja nii ongi.
Olen ka öelnud, et ükski patt või kiusatus pole nii suur,
et me ei suudaks seda ületada Jeesuse nimes, Püha Vaimu väes
ja Jumala Sõna kaudu, tulles sellest võitjana välja.
Nii ei pea me jooksma pidevalt peaga vastu seina
ja tegema valesid valikuid.
Tahan lihtsalt öelda,
et kuuletu enda sees elavale Pühale Vaimule.
Lisaks on oluline seegi,
et need vaimsed inimesed, kes tõesti kuulevad Jumala häält...
Mitte need, kes väidavat seda kuulvat
ja ütlevad millegi kohta: "Jumal ütles...",
kuid see asi läheb täiega metsa.
Ei!
Aga need inimesed, kelle elu tunnistab sirgest kulgemisest
ja kelle elu tunnistab Jumala Sõna ja Püha Vaimu mõjust
ning kes elavad Püha Vaimu mõjutustest lähtuvalt -
nende käest tasub küsida, kas mõni asi on Jumalast?
Küsi seda inimestelt,
kes oskavad eristada Püha Vaimu häält teistest häältest.
Nii saavad nad olla sulle mentoriks,
või vähemalt õnnistuseks.
Kui sa muidugi tahad täita Jumala tahet.
Paljud lihtsalt ütlevad, et tahavad, mõeldes südames hoopis muud.
Suu küll räägib sellest, aga süda mitte.
Sellisel lool pole Jumala silmis mingit väärtust.
Ei mingit väärtust.
Jumal uurib ja katsub me südamed läbi.
Jumal on südamete läbikatsuja.
Püha Vaim teab meist kõike
ja aitab meid just selliste "pragude" puhul,
kust hingevaenlane üritab sisse tulla.
Püha Vaim aitab meid eriti just sellistel puhkudel,
sest Tema ülesanne on kaitsta meid.
Me oleme pitseeritud Püha Vaimuga.
Me oleme pitseeritud ja hingevaenlane ei saa meid puutuda
Meile on antud meelevald saatanagi üle,
mistõttu ta peab kuuletuma meile.
See on tõde!
Tõde aga tähendab tegelikkust
ja see on see, mida peame oma elus praktiseerima.
Ühtlasi aga rakendama teistegi elude jaoks,
võideldes palves nende eest.
Paulus võitles palves, nii nagu apostlid ja paljud teisedki.
Me võitleme palves ja kuulutame seeläbi vaimumaailmas
ja see toimib!
Aamen.
Me võime Kristuses ja Tema armus
elada tõeliselt head ja vaimselt rikast elu.
Vaimselt rikast elu.
Me ei pea ka muretsema oma finantside pärast,
kui hoiame Jumala alati esikohal oma elus.
Siis on ka me majandusliku seisuga kõik hästi.
Kui nüüd mõelda, et kui Jeesus oli näljane,
siis kus Jumal sel ajal oli?
Ta oli Jeesuses.
Ta oli Kristuse sees,
sest Kristus oli sündinud Pühast Vaimust.
Jumal teab kõiki neid asju.
Ta teab me elust kõike.
Seetõttu õnnelik see inimene, kes loodab Jumala peale.
Õnnelik see, kes õpib tundma enda sees elavat Püha Vaimu -
kuulma Tema häält ja tegutsema vastavalt sellele.
Tahan veel lõpetuseks palvetada koos sinuga,
et õpiksid tundma ära Püha Vaimu puudutusi
ja need võiks veelgi enam kinnistuda su elus.
Isa, palun just nüüd ja praegu Jeesuse nimel,
et Püha Vaimu mõju ja tegevus võiks veelgi selgemalt tulla esile
kõigi nende sees, kelles Sa elad.
Tulgu veelgi selgem teadmine ning usujulgus ja usaldus
kuulutada inimestele tõde.
"Oo, inimesed kardavad!"
Ei karda nad midagi!
Kui sa jagad Jumala Sõna,
siis selle vastuvõtjad saavad päästetud.
Ja kes ei taha kuulda, siis ongi nii
ja me saame vaid paluda Jumala armu nende üle.
Nii on.
Me tänane saade on läbi, mistõttu ole õnnistatud ja kõike head!
Näeme!
Soovides toetada TV7 tööd, võid helistada 900 1770 (hind 10 eur),
või teha pangaülekande, leides me andmed www.tv7.ee
Suur tänu sulle su toetuse eest ja Jumal tasugu sulle su helduse eest!
Tõlge: Anne-Ly Raukas